Source: http://allanea.gr/12/2014/6-000-%CF%80%CF%81%CE%BF%CF%83%CE%BB%CE%AE%CF%88%CE%B5%CE%B9%CF%82-%CE%BC%CE%B5-%CE%B5%CF%80%CE%B9%CE%B4%CF%8C%CF%84%CE%B7%CF%83%CE%B7-%CE%BC%CE%AD%CF%83%CF%89-%CE%BF%CE%B1%CE%B5%CE%B4/
Timestamp: 2018-10-23 17:47:47+00:00
Document Index: 15957859

Matched Legal Cases: ['ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

6.000 προσλήψεις με επιδότηση μέσω ΟΑΕΔ – AllaNea.gr
6.000 προσλήψεις με επιδότηση μέσω ΟΑΕΔ
Ανοίγουν την Πέμπτη 4 Δεκεμβρίου στις 10 το πρωί σύμφωνα με αποκλειστικές πληροφορίες του dikaiologitika.gr, οι αιτήσεις στον ΟΑΕΔ για το πρόγραμμα 6.000 επιδοτούμενων προσλήψεων ανέργων ηλικίας 25 – 66 ετών. Σύμφωνα πάντα, με πληροφορίες μας σήμερα γίνεται δοκιμή του συστήματος των ηλεκτρονικών αιτήσεων για να απευχθούν τυχόν προβλήματα που έχουν προκύψει στο προηγούμενο πρόγραμμα των 5.000 προσλήψεων ενώ αναμένεται και πάλι το ενδιαφέρον να είναι πολύ μεγάλο από την μεριά των επιχειρήσεων που επιθυμούν να προχωρήσουν σε προσλήψεις με επιδότηση.
Ειδικότερα μετά την έγκριση του υπουργείου Εργασίας, ο ΟΑΕΔ ξεκινά το συμπληρωματικό πρόγραμμα επιδοτούμενων προσλήψεων. Σήμερα πραγματοποιούνται δοκιμές από τους υπευθύνους του ΟΑΕΔ στην εφαρμογή της ηλεκτρονικής αίτησης και γίνεται προσπάθεια να μην προκύψουν τα γνωστά προβλήματα που είχαν δημιουργηθεί. Ο μόνος λόγος σύμφωνα με στελέχη του ΟΑΕΔ για να μην ξεκινήσουν οι αιτήσεις την Πέμπτη είναι να μην είναι ολοκληρωτικά έτοιμη η εφαρμογή. Η εκτιμώμενη επιπλέον δαπάνη ύψους τετρακοσίων χιλιάδων ευρώ (400.000,00€), από τη διενέργεια των ελέγχων, που θα καλυφθεί από τον Προϋπολογισμό του ΟΑΕΔ.
Με το νέο πρόγραμμα με το οποίο θα επιδοτηθούν επιχειρήσεις του ιδιωτικού τομέα για την πρόσληψη 6.000 ανέργων, ηλικίας από 25 έως 65 ετών Ουσιαστικά, πρόκειται για τροποποίηση προηγούμενης απόφασης και έτσι ο αριθμός των ωφελούμενων – ανέργων αυξάνεται από τα 5.000, στα 11.000 άτομα, ηλικίας 25 – 66 ετών. Σκοπός είναι να δημιουργηθούν νέες θέσεις εξαρτημένης εργασίας πλήρους απασχόλησης, σε ιδιωτικές επιχειρήσεις και γενικά σε εργοδότες του ιδιωτικού τομέα.
Ωφελούμενοι είναι οι άνεργοι που: Διαθέτουν δελτίο ανεργίας σε ισχύ κατά την υπόδειξή τους από το αρμόδιο ΚΠΑ2 και μέχρι την πρόσληψή τους. Έχουν συμπληρώσει το τυποποιημένο έντυπο εξατομικευμένης προσέγγισης και έχουν συμφωνήσει σε ατομικό σχέδιο δράσης. Είναι Έλληνες πολίτες ή πολίτες άλλου κράτους μέλους της ΕΕ ή και ομογενείς που έχουν δικαίωμα διαμονής και απασχόλησης στη χώρα μας. Είναι ηλικίας 25 έως 66 ετών, δηλαδή να έχουν συμπληρώσει το 25ο έτος της ηλικίας τους και να διανύουν το 26ο έτος και το 67ο έτος αντίστοιχα κατά την ημερομηνία υπόδειξής τους από την αρμόδια Υπηρεσία.
Previous Post: Πρόστιμο στην Ελλάδα για τη διαχείριση αποβλήτων
Next Post: Αύριο το δημοψήφισμα των δικηγόρων στις Σέρρες